1. budgetopfølgning 2015 
Sagsfremstilling 
50.                 1. budgetopfølgning 2015 - Åbent 
  
  
SAGENS INDHOLD 
Job og Økonomi udarbejder efter 1., 2. og 3. kvartal en samlet budgetopfølgning for Favrskov Kommune. 
  
I budgetopfølgningen vurderes de forventede udgifter i forhold til budgettet. Hvis der forventes færre eller flere 
udgifter, søges der tillægsbevilling til området. 
  
I budgetopfølgningen er der særlig fokus på [adresse] overholdelse af budgettet til serviceudgifter. Hvis 
kommunerne ikke overholder budgettet til serviceudgifter, skal kommunerne betale en del af bloktilskuddet tilbage. 
  
Budgetopfølgningen afsluttes med en samlet oversigt, der viser det forventede årsresultat i [adresse]. 
  
VURDERING 
Budgetopfølgningen indledes med en række observationsområder, hvor der forventes mer- eller mindreudgifter i 
forhold til budgettet. Der søges ikke tillægsbevilling til disse områder på nuværende tidspunkt. 
  
1. budgetopfølgning 2015 viser et budgetpres på ca. 7,2 mio. kr. på handicap- og psykiatriområdet. De forventede 
merudgifter er på niveau med regnskabsresultatet for 2014. Udgifterne på området påvirkes i stort omfang af dyre 
enkeltsager. Der søges en tillægsbevilling på 5 mio. kr. i 2015 til handicap- og psykiatriområdet. Det resterende 
budgetpres udgør 2,2 mio. kr. Der er udarbejdet en handleplan med henblik på at reducere budgetpresset. 
  
Befolkningstallet pr. 1. januar 2015 er højere end forventet i befolkningsprognosen. På følgende områder reguleres 
budgetterne for ændringer i befolkningstallet: folkeskoler, fritidstilbud, dagtilbud, sårbare børn og unge, ældre, 
handicap og psykiatri samt sundhed. Samlet set forøges budgetterne med 3,8 mio. kr. I budgettet for 2015 var der 
afsat en pulje på 2 mio. kr. til den ekstra befolkningstilvækst. Samlet medfører det en tillægsbevilling på 1,8 mio. kr. i 
2015. 
  
1. budgetopfølgning 2015 medfører en reduktion af alle lønbudgetter svarende til i alt 7,4 mio. kr. Der gives derfor en 
tilsvarende negativ tillægsbevilling. Baggrunden er, at den indgåede overenskomst betyder lavere lønudvikling end 
forudsat ved budgetlægningen. 
 
Teknik- og 
Miljøudvalget 
4. juni 2015 
Sagsnr. 710-2015-
6014 
Dok.nr. 710-2015-
143074 
Sagsbehandler 
DPSVE 
  
Tidl. politisk behandling 
  
Forventet sagsgang 
TM-U, ØK, BY 
Lovgrundlag 
  
Det stigende antal flygtninge medfører øgede udgifter for kommunerne til indkomstoverførsler, sagsbehandling, 
tolke, boligplacering samt en række forskellige udgifter inden for bl.a. dagtilbuds- og skoleområdet. I 
budgetopfølgningen er der givet en foreløbig vurdering af merudgifterne i 2015. 
  
Udgifterne til flygtninges indkomstoverførsler finansieres af bloktilskuddet via budgetgarantien. Merudgifterne i 
Favrskov Kommune forventes at udgøre 10,6 mio. kr. i 2015, som der søges om tillægsbevilling til. Job og Økonomi 
forventer, at kommunernes merudgifter vil indgå i en midtvejsregulering af indkomstoverførslerne. Det vil ske i 
forbindelse med KL og Regeringens forhandling om kommunernes økonomi, og bloktilskuddet for 2015 vil blive 
reguleret tilsvarende. Dette vil indgå i en efterfølgende budgetopfølgning. 
  
Den foreløbige vurdering af merudgifterne og dermed behovet for tillægsbevilling til de øvrige merudgifter inden for 
integrationsområdet kan stort set finansieres af de forskellige tilskud, som kommunen i 2015 modtager til 
integrationsområdet.  
  
På de områder, hvor der overføres over-/underskud mellem årene forventer institutionslederne at anvende 18,8 mio. 
kr. af de overførte overskud. Forbrug af opsparede midler medfører et kassetræk i 2015. I budgettet for 2015 er 
servicerammen forøget med 17 mio. kr., så institutionerne har mulighed for at anvende opsparede overskud. 
Institutionsledernes forventninger medfører et pres på 1,8 mio. kr. på servicerammen. 
  
  
1. budgetopfølgning 2015 viser et forventet merforbrug på serviceudgifterne på ca. 11,5 mio. kr. Hertil kommer, at 
Job og Økonomi forventer, at kommunernes serviceramme reduceres som følge af den lavere pris- og lønudvikling 
fra 2014 til 2015. Modsat kan servicerammen også blive øget pga. merudgifterne til flygtninge. 
  
Kommunernes medfinansiering af udgifterne til sygehusene er ikke en serviceudgift. Aktivitetsniveauet og dermed 
udgifterne er steget efter budgetlægningen for 2015-18. Der forventes merudgifter på 10-15 mio. kr. på området. En 
del af merudgifterne kan finansieres ved, at Favrskov Kommune modtager ca. 6,5 mio. kr. i form af en 
tilbagebetaling vedrørende 2014, idet der også i 2014 var et højere aktivitetsniveau end aftalt mellem regeringen og 
Danske Regioner. En række kommuner oplever ligesom Favrskov Kommune stigende udgifter i 2015, der kan 
således også forventes en tilbagebetaling i 2016.  
  
Budgettet til indkomstoverførsler (udover flygtninge) reduceres med 5,8 mio. kr. Kommunernes bloktilskud vil 
muligvis blive reguleret via midtvejsregulering som følge af lavere udgifter til indkomstoverførsler på landsplan. Det vil
indgå i 2. budgetopfølgning 2015. 
  
ØKONOMI 
De bevillingsmæssige konsekvenser (eksklusiv budgetneutrale omplaceringer) fremgår af nedenstående tabel. 
  
Vurdering af serviceudgifter i 2015 
Mio. kr. 
Afgivne tillægsbevillinger i 2015 (inden 1. budgetopfølgning) 
0,3 
Observationsområder i 1. budgetopfølgning 2015 
-0,1 
Forslag til tillægsbevillinger i 1. budgetopfølgning 2015 
2,2 
Forslag til tillægsbevillinger på integrationsområdet 
7,3 
  
  
Forbrug af opsparede midler i 2015 (decentraliseringsaftaler 
mv.) 
18,8 
Ramme til forbrug af opsparede midler i 2015 
(decentraliseringsaftaler) 
-17,0 
  
  
Merforbrug på serviceudgifter i alt 
11,5 
Note: Minus angiver mindreforbrug, som tilføres kassebeholdningen. 
  
INDSTILLING 
Direktøren for Job og Økonomi indstiller til Byrådet: 
  
1. At der inden for Teknik- og Miljøudvalgets område gives en samlet tillægsbevilling på 301.000 kr., som finansieres 
af kassebeholdningen. 
2. At budgetomplaceringerne godkendes. 
3. At tillægsbevillingerne, der vedrører overslagsårene, indarbejdes i budget 2016-19. 
  
BESLUTNING 
  
Bilag 
  
  
  
  
Teknik- og Miljøudvalget, 4. juni 2015: 
Fraværende: Øyvind Poulsen 
  
Indstilles godkendt. 
Udvalg (1.000 kr.) 
2015 
2016-19 
Økonomiudvalget 
-9.437 
200 
Teknik- og Miljøudvalget 
301 
301 
Børne- og Skoleudvalget 
1.062 
243 
Social- og Sundhedsudvalget 
10.578 
0 
Arbejdsmarkedsudvalget 
-5.800 
0 
Integrationsområdet (flere udvalg) 
10.730 
0 
I alt 
7.434 
744 
1. budgetopfølgning 2015 - notat 
710-2015-118440 
